Súradnice: 47°20′S 9°10′V﻿ / ﻿47,333°S 9,167°V﻿ / 47.333; 9.167

**Sankt Gallen** je nemeckojazyčný kantón. Jeho hlavným mestom je Sankt Gallen. Nachádza sa v severovýchodnom Švajčiarsku. Je rozdelený na 85 obcí a 8 okresov. Je to 5. najľudnatejší a 6. najväčší kantón vo Švajčiarsku.

Geografia
---------

Kantón Sankt Gallen leží v severovýchodnom Švajčiarsku na hraniciach s Rakúskom (Vorarlbersko) a Lichtenštajnskom; severné brehy obmýva Bodamské jazero, prostredníctvom ktorého nepriamo hraničí s nemeckými spolkovými krajinami - Bavorskom a Bádenskom-Württemberskom. Hraničí s piatimi kantónmi: Graubünden na juhu, Glarus a Schwyz na juhozápade, Zürich na západe a Thurgau na severe. Ďalej celkom obklopuje dva polkantóny: Appenzell Innerrhoden a Appenzell Ausserrhoden.

Kantón sa administratívne člení na 85 obcí. Úradným jazykom je nemčina.

Najvyšším bodom kantónu je Ringelspitz (3 247 m), omnoho známejším je vrch Säntis (2 502 m). Najnižším bodom je hladina Bodamského jazera (395 m n. m.). Najväčšími jazerami v kantóne okrem Bodamského jazera je aj Zürišské jazero a Walensee, všetky však ležia na území kantónu Sankt Gallen len čiastočne. Najväčším jazerom ležiacim iba v kantóne St. Gallen je preto vodná nádrž Gigerwaldsee.

Známe rieky sú Rýn, Thur, Linth, Sitter a Seez.

Polovica plochy kantónu sa využíva na poľnohospodárstvo.

Obyvateľstvo
------------

K 31. decembru 2011 žilo v kantóne Sankt Gallen 483 156 obyvateľov.

Z celkového počtu obyvateľov v roku 2007 tvorili obyvatelia vo veku do 20 rokov 27 percent, vo veku od 21 do 65 rokov 59 percent, od 65 do 90 rokov 13 percent a nad 90 rokov 0,4 percenta.

### Štátna príslušnosť

| Štátna príslušnosť | 2000 | 2010 |
| --- | --- | --- |
| Švajčiarsko Švajčiarsko | 80,43 % | 78,17 % |
| Nemecko Nemecko | 1,86 % | 4,43 % |
| Srbsko SrbskoČierna Hora Čierna HoraKosovo Kosovo | 4,31 % | 4,02 % |
| Taliansko Taliansko | 3,49 % | 2,74 % |
| Macedónsko Macedónsko | 1,60 % | 1,93 % |
| Rakúsko Rakúsko | 1,12 % | 1,41 % |
| Turecko Turecko | 1,42 % | 1,03 % |
| Bosna a Hercegovina Bosna a Hercegovina | 1,37 % | 1,03 % |
| Portugalsko Portugalsko | 0,56 % | 0,84 % |

### Jazyky

Úradným jazykom je nemčina, bežne používaným jazykom je švajčiarska nemčina.

Až do stredoveku sa v južných oblastiach kantónu Sankt Gallen rozprávalo po rétorománsky. Z toho vyplýva veľké množstvo geografických názvov románskeho pôvodu. 

V sčítaní obyvateľstva 2000 priznalo 88 percent obyvateľov používanie nemčiny, ďalších 2,5 % srbochorvátčiny, 2,3 % taliančiny a 2,2 % albánčiny. 

### Náboženstvo

Náboženské vyznanie v kantóne St. Gallen (stav: sčítanie 2000).
52 percent tvoria rímskokatolíci, 26 percent tvoria reformovaní evanjelici, 6 percent bez vyznania a 6 percent moslimovia. Ďalších 10 percent obyvateľov patrí k ostatným cirkvám. 

### Obce

Nasleduje zoznam obcí s viac než 10 tisíc obyvateľmi k 31. 12. 2011:

| Obec | Počet obyvateľov |
| --- | --- |
| Sankt Gallen | 73 505 |
| Rapperswil-Jona | 26 273 |
| Wil | 18 169 |
| Gossau | 17 983 |
| Uzwil | 12 722 |
| Buchs | 11 418 |
| Altstätten | 10 985 |
| Flawil | 10 045 |

Referencie
----------

1. 1 2  *Wohnbevölkerung (Jahresstatistiken)*, Fachstelle für Statistik Kanton St. Gallen. Abgerufen am 17. Dezember 2012.
2. 1 2  sg.ch: Geografie und Klima, prístup 16. 1 2013 - odkaz je nefunkčný
3. ↑  Quelle: Statistik für die EUREGIO-Bodensee. In: *Aufgelistet! Die zehn Landkreise der Bodenseeregion, …* In: *Südkurier* z 25. februára 2011 a in: Ders. z 2. júla 2011
4. ↑  sg.ch: Altersstruktur der Wohnbevölkerung des Kantons St. Gallen, prístup 26. júna 2008
5. ↑  Bevölkerung: Basiskennzahlen Kanton St. Gallen (prístup 1. marca 2012).

Iné projekty
------------

Commons
* Spolupracuj na Commons Commons ponúka multimediálne súbory na tému **Sankt Gallen (kantón)**

Zdroj
-----

*Tento článok je čiastočný alebo úplný preklad článku Kanton St. Gallen na nemeckej Wikipédii.*

  


| * z
* d
* u
Kantóny Švajčiarska |
| --- |
| 
* Aargau AG
* Appenzell Ausserrhoden AR
* Appenzell Innerrhoden AI
* Bazilej-mesto BS
* Bazilej-vidiek BL
* Bern (Berne) BE
* Freiburg (Fribourg) FR
* Glarus GL
* Graubünden (Grigioni, Grischun) GR
* Jura JU
* Luzern LU
* Neuchâtel NE
* Nidwalden (Unterwalden nid dem Wald) NW
* Obwalden (Unterwalden ob dem Wald) OW
* Sankt Gallen SG
* Schaffhausen SH
* Schwyz SZ
* Solothurn SO
* Thurgau TG
* Ticino TI
* Uri UR
* Valais (Wallis) VS
* Vaud VD
* Zug ZG
* Zürich ZH
* Ženeva GE

 | Vlajka Švajčiarska |